## Sak 3/20 Sammenslåing av NAV Hjelpemiddelsentral Troms og Finnmark

* Nav Hjelpemiddelsentral Troms og NAV Hjelpemiddelsentral Finnmark ble en sentral fra 1.1.2020.
* Navnet er NAV Hjelpemiddelsentral Troms og Finnmark
* Skal fortsatt ha to lokasjoner, Tromsø og Lakselv
* Avdelingsdirektør er Einar Bjørn
* Brukerne skal få et like godt tilbud som de har hatt før

### Videre arbeid

Det er igangsatt arbeid for å samkjøre de to sentralene slik at vi framstår som en organisasjon (oppgaveløsning, rutiner osv). Det er opprettet prosjektgruppe med tillitsvalgte og ledere fra begge sentraler står for dette arbeidet. Det skilles mellom administrative spørsmål som tas fortløpende og organisatoriske spørsmål som brukes mere tid på.

NAV Hjelpemiddelsentral Troms og Finnmark skal være en sentral med 2 lokasjoner. Sentralen skal gi et fullverdig tjenestetilbud til alle innbyggere i fylket. Målet for det videre arbeidet er å finne ut bla

* Hva skal være likt?
* Hva kan være ulikt?
* Er organisasjonsmodellen hensiktsmessig?
* Hvordan ivareta arbeidsmiljøet og enkeltansatte?

Sentralene er på mange måter lik, men har også noen ulikheter. Tromsø har eksempelvis bilsenter, teknisk servicetelefon og tolketjeneste som dekker hele det nye fylket.

Faggruppene møtes for å lære av hverandre og øke samarbeid. Det skal også være en fellessamling i april hvor alle ansatte på begge sentraler skal møtes og bli mer kjent med hverandre. Vi ser sammenslåinga av sentralene som en mulighet til positiv utvikling og samhandling for begge.